Ettepanek: NÕUKOGU OTSUS, mis käsitleb liidu seisukohta ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepinguga loodud sanitaar- ja fütosanitaarmeetmete allkomitees, tolli allkomitees ning geograafiliste tähiste allkomitees nende allkomiteede kodukorra küsimuses /* COM/2014/0727 final - 2014/0348 (NLE) */





SELETUSKIRI 1. ETTEPANEKU TAUST Lisatud ettepanek kujutab endast õiguslikku vahendit, millega määratakse kindlaks liidu seisukoht ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepinguga (edaspidi „leping”) loodud sanitaar- ja fütosanitaarmeetmete allkomitees, tolli allkomitees ja geograafiliste tähiste allkomitees nende allkomiteede kodukorra küsimuses. Nõukogu võttis 16. juunil 2014 vastu otsuse[1] lepingu Euroopa Liidu, Euroopa Aatomienergiaühenduse ja nende liikmesriikide nimel allkirjastamise ning selle teatavate sätete, sealhulgas selle põhjalikku ja laiaulatuslikku vabakaubanduspiirkonda käsitleva osa ajutise kohaldamise kohta. Lepingule kirjutati alla 27. juunil 2014 Brüsselis Euroopa Ülemkogu raames. Gruusia ratifitseeris lepingu 18. juulil 2014 ning viis paralleelselt Euroopa Liiduga sama kuu jooksul läbi nõutava teavitamismenetluse. Sellest tulenevalt kohaldatakse kooskõlas lepingu artikliga 431 selle teatavaid sätteid (mis on loetletud nõukogu 16. juunil 2014 Gruusiaga sõlmitud lepingu allkirjastamist ja ajutist kohaldamist käsitleva otsuse artiklis 3) alates 1. septembrist 2014 ajutiselt, kuni kõik ELi liikmesriigid on lepingu ratifitseerinud. Lepinguga on loodud sanitaar- ja fütosanitaarmeetmete allkomitee, tolli allkomitee ja geograafiliste tähiste allkomitee. Allkomiteede ülesanne on jälgida lepingu põhjalikku ja laiaulatuslikku vabakaubanduspiirkonda käsitleva osa rakendamist ja lahendada sellega seotud küsimusi. Komiteed peavad vastu võtma oma kodukorra. Allkomiteede esimesed koosolekud toimuvad eeldatavasti 2015. aasta alguses. Käesolevale ettepanekule lisatud allkomiteede kodukorrad põhinevad assotsiatsioonikomitee kodukorral. 2. LÄBIRÄÄKIMISTE TULEMUSED Lepingu artiklis 65 on sätestatud, et sanitaar- ja fütosanitaarmeetmete allkomitee võtab oma kodukorra vastu esimesel koosolekul. Sanitaar- ja fütosanitaarmeetmete allkomitee koosolek toimub 2015. aasta alguses. Seda silmas pidades tuleb ette valmistada liidu seisukoht nimetatud allkomitee kodukorra eelnõu suhtes. Lisatud kodukorra eelnõu valmis Gruusiaga peetud läbirääkimiste tulemusena. Lepingu artikliga 74 on loodud tolli allkomitee ning ühtlasi ette nähtud, et nimetatud allkomitee võtab vastu oma kodukorra. Esimene koosolek peaks eeldatavasti toimuma 2015. aasta alguses. Seepärast on vaja ette valmistada liidu seisukoht nimetatud allkomitee kodukorra suhtes. Lisatud kodukorra eelnõu valmis Gruusiaga peetud läbirääkimiste tulemusena. Lepingu artikliga 179 on loodud geograafiliste tähiste allkomitee ning ühtlasi ette nähtud, et nimetatud allkomitee võtab vastu oma kodukorra. Esimene koosolek peaks eeldatavasti toimuma 2015. aasta alguses. Seepärast on vaja ette valmistada liidu seisukoht nimetatud allkomitee kodukorra suhtes. Lisatud kodukorra eelnõu valmis Gruusiaga peetud läbirääkimiste tulemusena. 3. ETTEPANEKU ÕIGUSLIK KÜLG Liidu jaoks on õiguslik alus, mille alusel määratakse kindlaks Euroopa Liidu ja Gruusia vahelise assotsieerimislepinguga loodud allkomiteedes võetav seisukoht, Euroopa Liidu toimimise leping, eelkõige selle artikli 207 lõige 4 koostoimes artikli 218 lõikega 9. Eespool nimetatud läbirääkimistulemusi arvesse võttes teeb Euroopa Komisjon Euroopa Liidu toimimise lepingu artikli 207 lõike 4 ja artikli 218 lõike 9 alusel ettepaneku, et nõukogu võtaks vastu otsuse, millega määratakse kindlaks ELi ja Gruusia sanitaar- ja fütosanitaarmeetmete allkomitee, ELi ja Gruusia tolli allkomitee ning ELi ja Gruusia geograafiliste tähiste allkomitee esimesel koosolekul võetav liidu seisukoht nende allkomiteede kodukorra küsimuses. 2014/0348 (NLE) Ettepanek: NÕUKOGU OTSUS, mis käsitleb liidu seisukohta ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepinguga loodud sanitaar- ja fütosanitaarmeetmete allkomitees, tolli allkomitees ning geograafiliste tähiste allkomitees nende allkomiteede kodukorra küsimuses EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Ühelt poolt Euroopa Liidu, Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu (edaspidi „leping”) artikli 431 lõigetes 3 ja 4 on sätestatud lepingu teatavate osade ajutine kohaldamine. (2) Nõukogu 16. juuni 2014 otsuse 2014/494/EL[2] artiklis 3 on loetletud lepingu sätted, mida kohaldatakse ajutiselt; sealhulgas sätted sanitaar- ja fütosanitaarmeetmete allkomitee, tolli allkomitee ja geograafiliste tähiste allkomitee loomise ja toimimise kohta. (3) Lepingu artikli 65 kohaselt võtab sanitaar- ja fütosanitaarmeetmete allkomitee oma kodukorra vastu esimesel koosolekul. (4) Lepingu artikli 74 lõike 3 kohaselt võtab tolli allkomitee vastu oma kodukorra. (5) Lepingu artikli 179 lõike 2 kohaselt võtab geograafiliste tähiste allkomitee vastu oma kodukorra. (6) Seepärast on asjakohane määrata kindlaks liidu seisukoht nendes allkomiteedes vastu võetava kodukorra suhtes, ON VASTU VÕTNUD KÄESOLEVA OTSUSE: Artikkel 1 1. Liidu seisukoht ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu artikliga 65 loodud sanitaar- ja fütosanitaarmeetmete allkomitees selle allkomitee kodukorra vastuvõtmise suhtes põhineb allkomitee otsuse eelnõul, mis on lisatud käesolevale otsusele. 2. Liidu esindajad sanitaar- ja fütosanitaarmeetmete allkomitees võivad nõustuda väiksemate muudatuste tegemisega otsuse eelnõus, ilma et selleks oleks vaja nõukogu täiendavat otsust. Artikkel 2 1. Liidu seisukoht ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu artikliga 74 loodud tolli allkomitees selle allkomitee kodukorra vastuvõtmise suhtes põhineb allkomitee otsuse eelnõul, mis on lisatud käesolevale otsusele. 2. Liidu esindajad tolli allkomitees võivad nõustuda väiksemate muudatuste tegemisega otsuse eelnõus, ilma et selleks oleks vaja nõukogu täiendavat otsust. Artikkel 3 1. Liidu seisukoht ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu artikliga 179 loodud geograafiliste tähiste allkomitees selle allkomitee kodukorra vastuvõtmise suhtes põhineb allkomitee otsuse eelnõul, mis on lisatud käesolevale otsusele. 2. Liidu esindajad geograafiliste tähiste allkomitees võivad nõustuda väiksemate muudatuste tegemisega otsuse eelnõus, ilma et selleks oleks vaja nõukogu täiendavat otsust. Artikkel 4 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT L 261, 30.8.2014, lk 1. [2] Nõukogu otsus 2014/494/EL, 16. juuni 2014, ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta (ELT L 261, 30.8.2014 lk 1). LISA EELNÕU ELi ja GRUUSIA Sanitaar- ja fütosanitaarmeetmete allkomitee OTSUS NR 1/2015, [kuupäev] 2015, millega võetakse vastu nimetatud allkomitee töökord ELi JA GRUUSIA SANITAAR- JA FÜTOSANITAARMEETMETE ALLKOMITEE, võttes arvesse ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Gruusia vahelist assotsieerimislepingut (edaspidi „leping”), eriti selle artiklit 65, ning arvestades järgmist: 1) Lepingu artikli 431 kohaselt kohaldatakse lepingu teatavaid osi ajutiselt alates 1. septembrist 2014. 2) Lepingu artiklis 65 on sätestatud, et sanitaar- ja fütosanitaarmeetmete allkomitee arutab kõiki küsimusi, mis on seotud lepingu IV jaotise („Kaubandus ja kaubandusküsimused”) 4. peatükiga („Sanitaar- ja fütosanitaarmeetmed”) rakendamisega. 3) Lepingu artikli 65 lõike 5 kohaselt võtab sanitaar- ja fütosanitaarmeetmete allkomitee vastu oma kodukorra, ON TEINUD JÄRGMISE OTSUSE: Artikkel 1 Võetakse vastu sanitaar- ja fütosanitaarmeetmete allkomitee kodukord, mis on esitatud liites. Artikkel 2 Käesolev otsus jõustub selle vastuvõtmise kuupäeval. (koht), (kuupäev) || Sanitaar- ja fütosanitaarmeetmete allkomitee nimel: || esimees Liide ELi-Gruusia sanitaar- ja fütosanitaarmeetmete allkomitee kodukord Artikkel 1 Üldsätted 1. Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu (edaspidi „leping”) artikli 65 lõike 1 kohaselt moodustatud sanitaar- ja fütosanitaarmeetmete allkomitee abistab lepingu IV jaotise artikli 408 lõikes 4 sätestatud kaubanduskoosseisus kokkutulnud assotsieerimiskomiteed tema ülesannete täitmisel. 2. Sanitaar- ja fütosanitaarmeetmete allkomitee täidab lepingu artikli 65 lõikes 2 sätestatud ülesandeid kooskõlas IV jaotise 4. peatüki eesmärkidega, mis on loetletud lepingu artiklis 50. 3. Sanitaar- ja fütosanitaarmeetmete allkomiteesse kuuluvad Euroopa Komisjoni ja Gruusia esindajad, kes vastutavad sanitaar- ja fütosanitaarküsimuste eest. 4. Euroopa Komisjoni või Gruusia esindaja, kes vastutab sanitaar- ja fütosanitaarmeetmetega seotud küsimuste eest, tegutseb vastavalt artiklile 2 eesistujana. 5. Kodukorras nimetatud lepinguosalised määratletakse vastavalt lepingu artiklile 428. Artikkel 2 Eesistuja Lepinguosalised nimetavad sanitaar- ja fütosanitaarmeetmete allkomitee eesistuja vaheldumisi ning tema ametiaeg on 12 kuud. Esimene ametiaeg algab assotsiatsiooninõukogu esimese koosoleku toimumise kuupäeval ja lõpeb sama aasta 31. detsembril. Artikkel 3 Koosolekud 1. Kui lepinguosalised ei ole kokku leppinud teisiti, tuleb sanitaar- ja fütosanitaarmeetmete allkomitee kokku kolme kuu jooksul pärast lepingu jõustumist ning seejärel ühe lepinguosalise taotluse korral või vähemalt kord aastas. 2. Sanitaar- ja fütosanitaarmeetmete allkomitee koosolekud kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab sanitaar- ja fütosanitaarmeetmete allkomitee eesistuja allkomitee liikmetele koosolekukutse hiljemalt 28 kalendripäeva enne koosoleku algust. 3. Võimaluse korral kutsutakse sanitaar- ja fütosanitaarmeetmete allkomitee korraline koosolek kokku aegsasti enne kaubanduskoosseisus kokkutulnud assotsieerimiskomitee korralist koosolekut. 4. Sanitaar- ja fütosanitaarmeetmete allkomitee koosolekuid võib pidada mis tahes kokkulepitud tehnoloogiliste vahendite abil, näiteks video- või audiokonverentsina. 5. Koosolekute vahelisel ajal võib sanitaar- ja fütosanitaarmeetmete allkomitee käsitleda küsimusi kirja teel. Artikkel 4 Delegatsioonid Enne iga koosolekut teavitatakse lepinguosalisi sekretariaadi vahendusel mõlema koosolekul osaleva delegatsiooni kavandatavast koosseisust. Artikkel 5 Sekretariaat 1. Sanitaar- ja fütosanitaarmeetmete allkomitee sekretäridena tegutsevad ühiselt Euroopa Komisjoni ja Gruusia ametnik, kes täidavad sekretäri ülesandeid ühiselt vastastikuse usalduse ja koostöö vaimus. 2. Kaubanduskoosseisus kokkutulnud assotsieerimiskomitee sekretariaati teavitatakse sanitaar- ja fütosanitaarmeetmete allkomitee mis tahes otsustest, arvamustest, soovitustest, aruannetest ja muudest kokkulepitud meetmetest. Artikkel 6 Kirjavahetus 1. Sanitaar- ja fütosanitaarmeetmete allkomiteele adresseeritud kirjavahetus suunatakse ühe või teise lepinguosalise sekretärile, kes omakorda teavitab teist sekretäri. 2. Sekretariaat tagab, et sanitaar- ja fütosanitaarmeetmete allkomiteele adresseeritud kirjavahetus edastatakse sanitaar- ja fütosanitaarmeetmete allkomitee eesistujale ja saadetakse vajaduse korral edasi, nagu käesoleva kodukorra artiklis 7 osutatud dokumendid. 3. Sanitaar- ja fütosanitaarmeetmete allkomitee eesistuja kirjad saadab lepinguosalistele tema nimel sanitaar- ja fütosanitaarmeetmete allkomitee sekretariaat. Vajaduse korral saadetakse kõnealune kirjavahetus edasi vastavalt kodukorra artiklile 7. Artikkel 7 Dokumendid 1. Dokumente saadavad edasi sanitaar- ja fütosanitaarmeetmete allkomitee sekretärid. 2. Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile. 3. Liidu sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt Gruusia sekretärile ja kaubanduskoosseisus kokkutulnud assotsieerimiskomitee sekretäridele. 4. Gruusia sekretär saadab dokumendid edasi Gruusia vastutavatele esindajatele ning edastab koopia sellisest kirjavahetusest süstemaatiliselt liidu sekretärile ja kaubanduskoosseisus kokkutulnud assotsieerimiskomitee sekretäridele. 5. Sanitaar- ja fütosanitaarmeetmete allkomitee sekretärid täidavad lepingu artiklis 58 sätestatud teabevahetuse kontaktpunkti ülesandeid. Artikkel 8 Konfidentsiaalsus Kui lepinguosalised ei ole teisiti otsustanud, ei ole sanitaar- ja fütosanitaarmeetmete allkomitee koosolekud avalikud. Kui lepinguosaline esitab sanitaar- ja fütosanitaarmeetmete allkomiteele konfidentsiaalsena tähistatud teavet, käsitleb teine lepinguosaline seda teavet sellisena. Artikkel 9 Koosolekute päevakord 1. Sanitaar- ja fütosanitaarmeetmete allkomitee sekretariaat koostab artikli 10 kohaselt lepinguosaliste ettepanekute põhjal iga koosoleku jaoks esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on sanitaar- ja fütosanitaarmeetmete allkomitee sekretariaat ühelt lepinguosaliselt saanud hiljemalt 21 kalendripäeva enne koosoleku kuupäeva. 2. Esialgne päevakord koos asjaomaste dokumentidega saadetakse artikli 7 kohaselt edasi hiljemalt 15 kalendripäeva enne koosoleku algust. 3. Sanitaar- ja fütosanitaarmeetmete allkomitee kinnitab päevakorra iga koosoleku alguses. Esialgses päevakorras kajastamata punkti võib päevakorda lisada lepinguosaliste nõusolekul. 4. Sanitaar- ja fütosanitaarmeetmete allkomitee koosoleku eesistuja võib vajaduse korral ja teise lepinguosalise nõusolekul kutsuda oma koosolekutele lepinguosaliste muude asutuste esindajaid või valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusnõudeid. 5. Sanitaar- ja fütosanitaarmeetmete allkomitee eesistuja võib pärast lepinguosalistega konsulteerimist lühendada lõigetes 1 ja 2 osutatud tähtaegu, et võtta arvesse konkreetse juhtumi asjaolusid. Artikkel 10 Protokollid ja operatiivjäreldused 1. Mõlemad sekretärid koostavad ühiselt iga koosoleku protokolli kavandi. 2. Üldjuhul märgitakse protokolli iga päevakorrapunkti kohta: a) koosolekul osalejate, neid saatvate ametnike ja kõigi koosolekul osalevate vaatlejate ja ekspertide nimed; b) sanitaar- ja fütosanitaarmeetmete allkomiteele esitatud dokumendid; c) seisukohad, mille sanitaar- ja fütosanitaarmeetmete allkomitee on palunud kirja panna ning d) koosolekul tehtud operatiivjäreldused vastavalt lõikele 4. 3. Protokolli kavand esitatakse sanitaar- ja fütosanitaarmeetmete allkomiteele heakskiitmiseks. See kiidetakse heaks 28 päeva jooksul pärast sanitaar- ja fütosanitaarmeetmete allkomitee iga koosolekut. Kõigile käesoleva kodukorra artiklis 7 osutatud adressaatidele saadetakse protokolli koopia. 4. Sanitaar- ja fütosanitaarmeetmete allkomitee koosoleku eesistuja sekretariaat koostab iga koosoleku operatiivjärelduste kavandi ja saadab selle lepinguosalistele koos päevakorraga edasi tavapäraselt hiljemalt 15 päeva enne järgmist koosolekut. Kui ei ole teisiti kokku lepitud, ajakohastatakse kõnealust kavandit koosoleku edenedes, ja koosoleku lõppedes võtab sanitaar- ja fütosanitaarmeetmete allkomitee vastu operatiivjäreldused, milles kajastuvad lepinguosaliste poolt kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi sanitaar- ja fütosanitaarmeetmete allkomitee järgmistel koosolekutel. Selleks võtab sanitaar- ja fütosanitaarmeetmete allkomitee vastu vormi, mis võimaldab siduda iga tegevuspunkti konkreetse tähtajaga. Artikkel 11 Otsused ja soovitused 1. Sanitaar- ja fütosanitaarmeetmete allkomitee võtab lepingu artikli 65 kohaselt vastu otsused, arvamused, soovitused, aruanded ja ühismeetmed. Lepinguosalised võtavad need otsused, arvamused, soovitused, aruanded ja ühismeetmed vastu konsensuse alusel pärast asjaomaste sisemenetluste lõpuleviimist. Otsused on lepinguosaliste jaoks siduvad ning nad võtavad vajalikud meetmed nende rakendamiseks. 2. Igale otsusele, arvamusele, soovitusele ja aruandele kirjutab alla eesistuja ning need kinnitatakse mõlema sekretäri poolt. Ilma et see piiraks lõike 3 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus, arvamus, soovitus või aruanne vastu võeti. 3. Sanitaar- ja fütosanitaarmeetmete allkomitee võib vastu võtta otsuseid, anda soovitusi ja kiita heaks arvamusi või aruandeid kirjaliku menetluse teel pärast asjaomaste sisemenetluste lõpuleviimist, kui lepinguosalised nii kokku lepivad. Kirjalik menetlus koosneb ametlikust teadete vahetamisest kahe sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt vähemalt 21 kalendripäeva jooksul; selle ajavahemiku jooksul tuleb teatavaks teha kõik reservatsioonid või muudatusettepanekud. Pärast lepinguosalistega konsulteerimist võib sanitaar- ja fütosanitaarmeetmete allkomitee eesistuja lühendada käesolevas lõikes esitatud tähtaegu, et võtta arvesse konkreetse juhtumi asjaolusid. Kui teksti suhtes on kokku lepitud, kirjutab eesistuja otsusele, arvamusele, soovitusele või aruandele alla ja need kinnitatakse mõlema sekretäri poolt. 4. Sanitaar- ja fütosanitaarmeetmete allkomitee aktide pealkirjaks on vastavalt „otsus”, „arvamus”, „soovitus” või „aruanne”. Iga otsus jõustub selle vastuvõtmise kuupäeval, kui otsuses ei ole sätestatud teisiti. 5. Otsused, arvamused, soovitused ja aruanded saadetakse edasi mõlemale lepinguosalisele. 6. Iga lepinguosaline võib otsustada, kas avaldada sanitaar- ja fütosanitaarmeetmete allkomitee otsused, arvamused ja soovitused oma ametlikus väljaandes. Artikkel 12 Aruanded Sanitaar- ja fütosanitaarmeetmete allkomitee esitab aruande oma tegevuse ning allkomitee loodud tehniliste töörühmade ja ajutiste töörühmade tegevuse kohta kaubanduskoosseisus kokkutulnud assotsieerimiskomiteele. Aruanne esitatakse hiljemalt 25 päeva enne kaubanduskoosseisus kokkutulnud assotsieerimiskomitee aastakoosolekut. Artikkel 13 Keeled 1. Sanitaar- ja fütosanitaarmeetmete allkomitee ametlikud keeled on inglise ja gruusia keel. 2. Kui ei ole otsustatud teisiti, võtab sanitaar- ja fütosanitaarmeetmete allkomitee oma arutelude aluseks nimetatud keeltes koostatud dokumendid. Artikkel 14 Kulud 1. Lepinguosalised kannavad ise kõik sanitaar- ja fütosanitaarmeetmete allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud. 2. Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja. 3. Kulud, mis on seotud koosolekute suulise ning dokumentide kirjaliku tõlkega inglise ja gruusia keelde või keelest, nagu on osutatud käesoleva kodukorra artikli 13 lõikes 1, kannab koosolekut võõrustav lepinguosaline. Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepingupool. Artikkel 15 Kodukorra muutmine Kodukorda võib muuta sanitaar- ja fütosanitaarmeetmete allkomitee otsusega vastavalt lepingu artikli 65 lõikele 5. Artikkel 16 Tehnilised töörühmad ja ajutised töörühmad 1. Sanitaar- ja fütosanitaarvaldkonna allkomitee võib kooskõlas lepingu artikli 65 lõikega 6 oma otsusega vastavalt vajadusele luua tehnilisi töörühmi ja ajutisi töörühmi, sealhulgas teaduslikke rühmi ja eksperdirühmi. 2. Kõnealuste ajutiste rühmade koosseis ei pruugi piirduda lepinguosaliste esindajatega. Lepinguosalised tagavad, et sanitaar- ja fütosanitaarmeetmete allkomitee loodud töörühmade liikmed järgivad asjakohaseid konfidentsiaalsusnõudeid. 3. Kui ei ole otsustatud teisiti, töötavad sanitaar- ja fütosanitaarmeetmete allkomitee loodud töörühmad allkomitee alluvuses ja annavad talle aru. 4. Töörühmade koosolekud võivad toimuda vastavalt vajadusele ning neid võib korraldada kas tavakoosolekuna või video- või audiokonverentsina. 5. Sanitaar- ja fütosanitaarmeetmete allkomitee sekretariaadile saadetakse koopia töörühmade tegevusega seotud kogu kirjavahetusest, kõigist dokumentidest ja teadaannetest. 6. Töörühmadel on õigus esitada sanitaar- ja fütosanitaarmeetmete allkomiteele kirjalikke soovitusi. Soovitused võetakse vastu konsensuse alusel ja esitatakse sanitaar- ja fütosanitaarmeetmete allkomitee eesistujale, kes edastab need vastavalt artiklile 7. 7. Kui käesolevas artiklis ei ole ette nähtud teisiti, kohaldatakse käesolevat kodukorda mutatis mutandis kõigi sanitaar- ja fütosanitaarmeetmete allkomitee loodud tehniliste töörühmade ja ajutiste töörühmade suhtes. Viiteid kaubanduskoosseisus kokkutulnud assotsieerimiskomiteele käsitatakse viidetena sanitaar- ja fütosanitaarmeetmete allkomiteele. EELNÕU ELi-GRUUSIA TOLLI ALLKOMITEE OTSUS NR 1/2015, [kuupäev] 2015, millega võetakse vastu nimetatud allkomitee töökord ELi-GRUUSIA TOLLI ALLKOMITEE, võttes arvesse ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Gruusia vahelist assotsieerimislepingut (edaspidi „leping”), eriti selle artiklit 74, ning arvestades järgmist: 1) Lepingu artikli 431 kohaselt kohaldatakse lepingu teatavaid osi ajutiselt alates 1. septembrist 2014. 2) Lepingu artiklis 74 on sätestatud, et tolli allkomitee jälgib lepingu IV jaotise („Kaubandus ja kaubandusküsimused”) 5. peatüki („Toll ja kaubanduse soodustamine”) rakendamist ja haldamist. 3) Lepingu artikli 74 lõike 3 punkti e kohaselt võtab tolli allkomitee vastu oma töökorra, ON TEINUD JÄRGMISE OTSUSE: Artikkel 1 Võetakse vastu tolli allkomitee kodukord, mis on esitatud liites. Artikkel 2 Käesolev otsus jõustub selle vastuvõtmise kuupäeval. (koht), (kuupäev) || Tolli allkomitee nimel: || eesistuja Liide ELi-Gruusia tolli allkomitee kodukord Artikkel 1 Üldsätted 1. Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu (edaspidi „leping”) artikli 74 lõike 1 kohaselt moodustatud tolli allkomitee täidab oma ülesandeid vastavalt lepingu artikli 74 lõigetele 2 ja 3. 2. Tolli allkomiteesse kuuluvad Euroopa Komisjoni ja Gruusia esindajad, kes vastutavad tolli ja tolliküsimuste eest. 3. Euroopa Komisjoni või Gruusia esindaja, kes vastutab tolli ja tolliküsimuste eest, tegutseb vastavalt artiklile 2 eesistujana. 4. Kodukorras nimetatud lepinguosalised määratletakse vastavalt lepingu artiklile 428. Artikkel 2 Eesistuja Lepinguosalised nimetavad tolli allkomitee eesistuja vaheldumisi ning tema ametiaeg on 12 kuud. Esimene ametiaeg algab assotsiatsiooninõukogu esimese koosoleku toimumise kuupäeval ja lõpeb sama aasta 31. detsembril. Artikkel 3 Koosolekud 1. Kui lepinguosalised ei ole kokku leppinud teisiti, tuleb tolli allkomitee kokku korra aastas või ühe lepinguosalise taotluse korral. 2. Tolli allkomitee koosolekud kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab tolli allkomitee eesistuja allkomitee liikmetele koosolekukutse hiljemalt 28 kalendripäeva enne koosoleku algust. 3. Tolli allkomitee koosolekuid võib pidada mis tahes kokkulepitud tehnoloogiliste vahendite abil, näiteks video- või audiokonverentsina. 5. Koosolekute vahelisel ajal võib tolli allkomitee käsitleda küsimusi kirja teel. Artikkel 4 Delegatsioonid Enne iga koosolekut teavitatakse lepinguosalisi sekretariaadi vahendusel mõlema koosolekul osaleva delegatsiooni kavandatavast koosseisust. Artikkel 5 Sekretariaat 1. Tolli allkomitee sekretäridena tegutsevad ühiselt Euroopa Komisjoni ja Gruusia ametnik, kes vastutavad tolli ja tolliküsimuste eest ning nad täidavad sekretäri ülesandeid ühiselt vastastikuse usalduse ja koostöö vaimus. 2. Kaubanduskoosseisus kokkutulnud assotsieerimiskomitee sekretariaati teavitatakse tolli allkomitee mis tahes otsustest, arvamustest, soovitustest, aruannetest ja muudest kokkulepitud meetmetest. Artikkel 6 Kirjavahetus 1. Tolli allkomiteele adresseeritud kirjavahetus suunatakse ühe või teise lepinguosalise sekretärile, kes omakorda teavitab teist sekretäri. 2. Sekretariaat tagab, et tolli allkomiteele adresseeritud kirjavahetus edastatakse tolli allkomitee eesistujale ja saadetakse vajaduse korral edasi, nagu käesoleva kodukorra artiklis 7 osutatud dokumendid. 3. Tolli allkomitee eesistuja kirjad saadab lepinguosalistele tema nimel tolli allkomitee sekretariaat. Vajaduse korral saadetakse kõnealune kirjavahetus edasi vastavalt kodukorra artiklile 7. Artikkel 7 Dokumendid 1. Dokumente saadavad edasi tolli allkomitee sekretärid. 2. Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile. 3. Liidu sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt Gruusia sekretärile. Liidu sekretär saadab lõplike dokumentide koopiad kaubanduskoosseisus kokkutulnud assotsieerimiskomitee sekretäridele. 4. Gruusia sekretär saadab dokumendid edasi Gruusia vastutavatele esindajatele ning edastab koopia sellisest kirjavahetusest süstemaatiliselt liidu sekretärile. Gruusia sekretär saadab lõplike dokumentide koopiad kaubanduskoosseisus kokkutulnud assotsieerimiskomitee sekretäridele. Artikkel 8 Konfidentsiaalsus Kui lepinguosalised ei ole teisiti otsustanud, ei ole tolli allkomitee koosolekud avalikud. Kui lepinguosaline esitab tolli allkomiteele konfidentsiaalsena tähistatud teavet, käsitleb teine lepinguosaline seda teavet sellisena. Artikkel 9 Koosolekute päevakord 1. Tolli allkomitee sekretariaat koostab lepinguosaliste ettepanekute põhjal iga koosoleku jaoks esialgse päevakorra. Esialgne päevakord sisaldab punkte, mille päevakorda lisamise taotluse koos asjakohaste dokumentidega on tolli allkomitee sekretariaat ühelt lepinguosaliselt saanud hiljemalt 21 kalendripäeva enne koosoleku kuupäeva. 2. Esialgne päevakord koos asjaomaste dokumentidega saadetakse artikli 7 kohaselt edasi hiljemalt 15 kalendripäeva enne koosoleku algust. 3. Tolli allkomitee kinnitab päevakorra iga koosoleku alguses. Esialgses päevakorras kajastamata punkti võib päevakorda lisada lepinguosaliste nõusolekul. 4. Tolli allkomitee koosoleku eesistuja võib vajaduse korral ja teise lepinguosalise nõusolekul kutsuda oma koosolekutele lepinguosaliste muude asutuste esindajaid või valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusnõudeid. 5. Tolli allkomitee eesistuja võib pärast lepinguosalistega konsulteerimist lühendada lõigetes 1 ja 2 osutatud tähtaegu, et võtta arvesse konkreetse juhtumi asjaolusid. Artikkel 10 Protokollid ja operatiivjäreldused 1. Tolli allkomitee eesistuja sekretariaat koostab iga koosoleku protokolli, sealhulgas operatiivjärelduste kavandi. 2. Protokolli, sh operatiivjärelduste kavand esitatakse tolli allkomiteele heakskiitmiseks. See kiidetakse heaks 28 päeva jooksul pärast tolli allkomitee iga koosolekut. Kõigile käesoleva kodukorra artiklis 7 osutatud adressaatidele saadetakse protokolli koopia. Artikkel 11 Otsused ja soovitused 1. Tolli allkomitee võtab lepingu artikli 74 kohaselt vastu praktilise korra, meetmed, otsused ja soovitused. Lepinguosalised võtavad need vastu konsensuse alusel pärast asjaomaste sisemenetluste lõpuleviimist. Otsused on lepinguosaliste jaoks siduvad ning nad võtavad vajalikud meetmed nende rakendamiseks. 2. Igale otsusele ja soovitusele kirjutab alla eesistuja ning need kinnitatakse mõlema sekretäri poolt. Ilma et see piiraks lõike 3 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus või soovitus vastu võeti. 3. Tolli allkomitee võib vastu võtta otsuseid ja anda soovitusi kirjaliku menetluse teel pärast asjaomaste sisemenetluste lõpuleviimist, kui lepinguosalised nii kokku lepivad. Kirjalik menetlus koosneb ametlikust teadete vahetamisest kahe sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt vähemalt 21 kalendripäeva jooksul; selle ajavahemiku jooksul tuleb teatavaks teha kõik reservatsioonid või muudatusettepanekud. Pärast lepinguosalistega konsulteerimist võib tolli allkomitee eesistuja lühendada käesolevas lõikes esitatud tähtaegu, et võtta arvesse konkreetse juhtumi asjaolusid. Kui teksti suhtes on kokku lepitud, kirjutab eesistuja otsusele või soovitusele alla ja need kinnitatakse mõlema sekretäri poolt. 4. Tolli allkomitee aktide pealkirjaks on vastavalt „otsus” või „soovitus”. Iga otsus jõustub selle vastuvõtmise kuupäeval, kui otsuses ei ole sätestatud teisiti. 5. Otsused ja soovitused saadetakse edasi mõlemale lepinguosalisele. 6. Iga lepinguosaline võib otsustada, kas avaldada tolli allkomitee otsused, arvamused ja soovitused oma ametlikus väljaandes. Artikkel 12 Aruanded Tolli allkomitee esitab kaubanduskoosseisus kokkutulnud assotsieerimiskomiteele aruande selle igal korralisel aastakoosolekul. Artikkel 13 Keeled 1. Tolli allkomitee ametlikud keeled on inglise ja gruusia keel. 2. Kui ei ole otsustatud teisiti, võtab tolli allkomitee oma arutelude aluseks nimetatud keeltes koostatud dokumendid. Artikkel 14 Kulud 1. Lepinguosalised kannavad ise kõik tolli allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud. 2. Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja. 3. Kulud, mis on seotud koosolekute suulise ning dokumentide kirjaliku tõlkega inglise ja gruusia keelde või keelest, nagu on osutatud käesoleva kodukorra artikli 13 lõikes 1, kannab koosolekut võõrustav lepinguosaline. Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepingupool. Artikkel 15 Kodukorra muutmine Kodukorda võib muuta tolli allkomitee otsusega vastavalt lepingu artikli 74 lõike 3 punktile e. EELNÕU ELi-GRUUSIA GEOGRAAFILISTE TÄHISTE ALLKOMITEE OTSUS NR 1/2015, [kuupäev] 2015, millega võetakse vastu nimetatud allkomitee töökord ELi-GRUUSIA GEOGRAAFILISTE TÄHISTE ALLKOMITEE, võttes arvesse ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Gruusia vahelist assotsieerimislepingut (edaspidi „leping”), eriti selle artiklit 179, ning arvestades järgmist: 1) Lepingu artikli 431 kohaselt kohaldatakse lepingu teatavaid osi ajutiselt alates 1. septembrist 2014. 2) Lepingu artiklis 179 on sätestatud, et geograafiliste tähiste allkomitee jälgib lepingu rakendamist ja toetab lepinguosaliste vahelist koostööd ja dialoogi geograafiliste tähiste valdkonnas. 2) Lepingu artikli 179 lõike 2 kohaselt võtab geograafiliste tähiste allkomitee vastu oma kodukorra, ON TEINUD JÄRGMISE OTSUSE: Artikkel 1 Võetakse vastu geograafiliste tähiste allkomitee kodukord, mis on esitatud liites. Artikkel 2 Käesolev otsus jõustub selle vastuvõtmise kuupäeval. (koht), (kuupäev) || Geograafiliste tähiste allkomitee nimel: || eesistuja Liide ELi-Gruusia geograafiliste tähiste allkomitee kodukord Artikkel 1 Üldsätted 1. Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu (edaspidi „leping”) artikli 179 kohaselt moodustatud geograafiliste tähiste allkomitee abistab lepingu IV jaotise artikli 408 lõikes 4 sätestatud kaubanduskoosseisus kokkutulnud assotsieerimiskomiteed tema ülesannete täitmisel. 2. Geograafiliste tähiste allkomitee täidab lepingu artiklis 179 sätestatud ülesandeid. 3. Geograafiliste tähiste allkomiteesse kuuluvad Euroopa Komisjoni ja Gruusia geograafiliste tähiste valdkonna pädevad ametnikud. 4. Kumbki lepinguosaline määrab delegatsiooni juhi, kes on kontaktisik kõikides allkomiteega seotud küsimustes. 5. Delegatsioonide juhid tegutsevad eesistujana vastavalt artiklile 2. 6. Mõlema delegatsiooni juhid võivad delegeerida kõik või osa delegatsiooni juhi ülesannetest määratud asetäitjale ja sellisel juhul kehtivad kõik järgnevad viited delegatsiooni juhile samaväärselt ka määratud asetäitja kohta. 7. Kodukorras nimetatud lepinguosalised määratletakse vastavalt lepingu artiklile 428. Artikkel 2 Eesistuja Lepinguosalised nimetavad geograafiliste tähiste allkomitee eesistuja vaheldumisi ning tema ametiaeg on 12 kuud. Esimene ametiaeg algab assotsiatsiooninõukogu esimese koosoleku toimumise kuupäeval ja lõpeb sama aasta 31. detsembril. Artikkel 3 Koosolekud 1. Kui lepinguosalised ei ole kokku leppinud teisiti, tuleb geograafiliste tähiste allkomitee kokku ühe lepinguosalise taotluse korral vaheldumisi ELis ja Gruusias, ning mitte hiljem kui 90 päeva jooksul alates taotluse esitamisest. 2. Geograafiliste tähiste allkomitee koosolekud kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab geograafiliste tähiste allkomitee eesistuja allkomitee liikmetele koosolekukutse hiljemalt 28 kalendripäeva enne koosoleku algust. 3. Võimaluse korral kutsutakse geograafiliste tähiste allkomitee korraline koosolek kokku aegsasti enne kaubanduskoosseisus kokkutulnud assotsieerimiskomitee korralist koosolekut. 4. Erandkorras võib geograafiliste tähiste allkomitee koosolekuid pidada mis tahes lepinguosaliste poolt kokkulepitud tehnoloogiliste vahendite abil, näiteks videokonverentsina. Artikkel 4 Delegatsioonid Enne iga koosolekut teavitatakse lepinguosalisi sekretariaadi vahendusel mõlema koosolekul osaleva delegatsiooni kavandatavast koosseisust. Artikkel 5 Sekretariaat 1. Geograafiliste tähiste allkomitee sekretäridena tegutsevad ühiselt Euroopa Komisjoni ja Gruusia esindaja, kelle nimetavad ametisse delegatsioonide juhid ning kes täidavad sekretäri ülesandeid ühiselt vastastikuse usalduse ja koostöö vaimus. 2. Kaubanduskoosseisus kokkutulnud assotsieerimiskomitee sekretariaati teavitatakse geograafiliste tähiste allkomitee mis tahes otsustest, aruannetest ja muudest kokkulepitud meetmetest. Artikkel 6 Kirjavahetus 1. Geograafiliste tähiste allkomiteele adresseeritud kirjavahetus suunatakse ühe või teise lepinguosalise sekretärile, kes omakorda teavitab teist sekretäri. 2. Sekretariaat tagab, et geograafiliste tähiste allkomiteele adresseeritud kirjavahetus edastatakse geograafiliste tähiste allkomitee eesistujale ja saadetakse vajaduse korral edasi, nagu käesoleva kodukorra artiklis 7 osutatud dokumendid. 3. Geograafiliste tähiste allkomitee eesistuja kirjad saadab lepinguosalistele tema nimel geograafiliste tähiste allkomitee sekretariaat. Vajaduse korral saadetakse kõnealune kirjavahetus edasi vastavalt kodukorra artiklile 7. Artikkel 7 Dokumendid 1. Dokumente saadavad edasi geograafiliste tähiste allkomitee sekretärid. 2. Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile. 3. Liidu sekretär saadab dokumendid edasi liidu vastutavatele esindajatele ning edastab koopia sellisest kirjavahetusest süstemaatiliselt Gruusia sekretärile ja kaubanduskoosseisus kokkutulnud assotsieerimiskomitee sekretäridele. 4. Gruusia sekretär saadab dokumendid edasi Gruusia vastutavatele esindajatele ning edastab koopia sellisest kirjavahetusest süstemaatiliselt liidu sekretärile ja kaubanduskoosseisus kokkutulnud assotsieerimiskomitee sekretäridele. Artikkel 8 Konfidentsiaalsus Kui lepinguosalised ei ole teisiti otsustanud, ei ole geograafiliste tähiste allkomitee koosolekud avalikud. Kui lepinguosaline esitab geograafiliste tähiste allkomiteele konfidentsiaalsena tähistatud teavet, käsitleb teine lepinguosaline seda teavet sellisena. Artikkel 9 Koosolekute päevakord 1. Geograafiliste tähiste allkomitee sekretariaat koostab artikli 10 kohaselt lepinguosaliste ettepanekute põhjal iga koosoleku jaoks esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on geograafiliste tähiste allkomitee sekretariaat ühelt lepinguosaliselt saanud hiljemalt 21 kalendripäeva enne koosoleku kuupäeva. 2. Esialgne päevakord koos asjaomaste dokumentidega saadetakse artikli 7 kohaselt edasi hiljemalt 15 kalendripäeva enne koosoleku algust. 3. Eesistuja ja teise delegatsiooni juht kinnitavad päevakorra iga koosoleku alguses. Esialgses päevakorras kajastamata punkti võib päevakorda lisada lepinguosaliste kokkuleppel. 4. Geograafiliste tähiste allkomitee koosoleku eesistuja võib vajaduse korral ja teise lepinguosalise nõusolekul kutsuda oma koosolekutele lepinguosaliste muude asutuste esindajaid või valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusnõudeid. 5. Geograafiliste tähiste allkomitee eesistuja võib pärast lepinguosalistega konsulteerimist lühendada lõigetes 1 ja 2 osutatud tähtaegu, et võtta arvesse konkreetse juhtumi asjaolusid. Artikkel 10 Protokollid ja operatiivjäreldused 1. Mõlemad sekretärid koostavad ühiselt iga koosoleku protokolli kavandi. 2. Üldjuhul märgitakse protokolli iga päevakorrapunkti kohta: a) koosolekul osalejate, neid saatvate ametnike ja kõigi koosolekul osalevate vaatlejate ja ekspertide nimed; b) geograafiliste tähiste allkomiteele esitatud dokumendid; c) seisukohad, mille geograafiliste tähiste allkomitee on palunud kirja panna ning d) vajaduse korral koosolekul tehtud operatiivjäreldused vastavalt lõikele 4. 3. Protokolli kavand esitatakse geograafiliste tähiste allkomiteele heakskiitmiseks. See kiidetakse heaks 28 päeva jooksul pärast geograafiliste tähiste allkomitee iga koosolekut. Kõigile käesoleva kodukorra artiklis 7 osutatud adressaatidele saadetakse protokolli koopia. 4. Geograafiliste tähiste allkomitee eesistuja sekretariaat koostab iga koosoleku operatiivjärelduste kavandi ja saadab selle lepinguosalistele koos päevakorraga edasi tavapäraselt hiljemalt 15 päeva enne koosolekut. Kui ei ole kokku lepitud teisiti, ajakohastatakse kõnealust kavandit koosoleku edenedes, ja koosoleku lõppedes võtab geograafiliste tähiste allkomitee vastu operatiivjäreldused, milles kajastuvad lepinguosaliste poolt kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi geograafiliste tähiste allkomitee järgmistel koosolekutel. Selleks võtab geograafiliste tähiste allkomitee vastu vormi, mis võimaldab siduda iga tegevuspunkti konkreetse tähtajaga. Artikkel 11 Otsused 1. Geograafiliste tähiste allkomiteel on volitused teha otsuseid lepingu artikli 179 lõikes 3 ettenähtud küsimustes. Lepinguosalised võtavad need otsused vastu konsensuse alusel pärast asjaomaste sisemenetluste lõpuleviimist. Otsused on lepinguosaliste jaoks siduvad ning nad võtavad vajalikud meetmed nende rakendamiseks. 2. Igale otsusele kirjutab alla eesistuja ning need kinnitatakse mõlema sekretäri poolt. Ilma et see piiraks lõike 4 kohaldamist, kirjutavad esindajad kõnealustele dokumentidele alla selle koosoleku ajal, kus asjaomane otsus vastu võeti. 3. Geograafiliste tähiste allkomitee võib vastu võtta otsuseid ja heaks kiita aruandeid kirjaliku menetluse teel pärast asjaomaste sisemenetluste lõpuleviimist, kui lepinguosalised nii kokku lepivad. Kirjalik menetlus koosneb ametlikust teadete vahetamisest kahe sekretäri vahel, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt vähemalt 21 kalendripäeva jooksul; selle ajavahemiku jooksul tuleb teatavaks teha kõik reservatsioonid või muudatusettepanekud. Pärast lepinguosalistega konsulteerimist võib geograafiliste tähiste allkomitee eesistuja lühendada käesolevas lõikes esitatud tähtaegu, et võtta arvesse konkreetse juhtumi asjaolusid. Kui teksti suhtes on kokku lepitud, kirjutab eesistuja otsusele või aruandele alla ja need kinnitatakse mõlema sekretäri poolt. 4. Geograafiliste tähiste allkomitee aktide pealkirjaks on vastavalt „otsus” või „aruanne”. Iga otsus jõustub selle vastuvõtmise kuupäeval, kui otsuses ei ole sätestatud teisiti. 5. Otsused saadetakse edasi mõlemale lepinguosalisele. 6. Iga lepinguosaline võib otsustada, kas avaldada geograafiliste tähiste allkomitee otsused oma ametlikus väljaandes. Artikkel 12 Aruanded Geograafiliste tähiste allkomitee annab kaubanduskoosseisus kokkutulnud assotsieerimiskomiteele oma tegevusest aru selle igal korralisel koosolekul. Artikkel 13 Keeled 1. Geograafiliste tähiste allkomitee ametlikud keeled on inglise ja gruusia keel. 2. Kui ei ole otsustatud teisiti, võtab geograafiliste tähiste allkomitee oma arutelude aluseks nimetatud keeltes koostatud dokumendid. Artikkel 14 Kulud 1. Lepinguosalised kannavad ise kõik geograafiliste tähiste allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud. 2. Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja. 3. Kulud, mis on seotud koosolekute suulise ning dokumentide kirjaliku tõlkega inglise ja gruusia keelde või keelest, nagu on osutatud käesoleva kodukorra artikli 13 lõikes 1, kannab koosolekut võõrustav lepinguosaline. Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepingupool. Artikkel 15 Kodukorra muutmine Kodukorda võib muuta geograafiliste tähiste allkomitee otsusega vastavalt lepingu artikli 179 lõikele 2.